Teaser Mulan Mendapat 175 Juta Tontonan Dalam Tempoh 24 Jam
Teaser filem ‘live action’ Mulan yang ditayangkan pada Isnin yang lalu telah mendapat jumlah tontonan sebanyak 175 juta dalam tempoh 24 jam, menjadikan trailer kedua Disney yang mendapat jumlah tontonan tertinggi. Pencapaian tersebut meletakkan Mulan ditangga ketujuh trailer yang mendapat jumlah paling tinggi tontonan dalam tempoh 24 jam dibelakang Avengers: Endgame, Avengers: Infinity War, The Lion King, IT, danThe Fate of the Furious.  Avengers: Endgame, Avengers: Infinity War, The Lion King, IT,  Mulan merupakan filem ‘live action’ adaptasi dari filem animasi berjudul sama yang diterbitkan Disney pada 1998. Filem ini berdasarkan legenda masyarakat China iaitu Hua Mulan, dimana dia menyamar sebagai seorang lelaki, menggantikan tempat ayahnya yang sudah tua – untuk berkhidmat dalam pasukan tentera China dan membawa penghormatan kepada keluarganya. Filem ini dibintangi Yifei Liu yang akan memainkan peranan utama sebagai Hua Mulan, dia akan dibantu beberapa pelakon lain antaranya Gong Li, Donnie Yen, Jet Li, Jason Scott Lee, Yoson An, Jimmy Wong, Doua Moua, Ron Yuan, Utkarsh Ambudkar, Xana Tang, dan Chum Ehelepola. Lakonlayar ditulis oleh Elizabeth Martin, Lauren Hynek, Rick Jaffa dan Amanda Silver, dan diterbitkan Walt Disney Pictures. Filem aksi perang drama ini dijangka akan menemui penonton mulai 27 Mac 2020.